Diari Oficial de la Generalitat Valenciana


Sumari del DOGV 7033, del 28-05-2013 (2013/5588)

RESOLUCIÓ de 27 de desembre de 2012, de la conselleria d'Hisenda i Administració Pública, per la qual s'autoritza generar crèdits pel finançament corresponent al mecanisme de suport a la liquiditat de les comunitats autònomes, per un import global de 885.273.851,69 euros. Expedient número 06.021/12-078 (VI part).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7033

Data del DOGV
:   28-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5588


Data del document
:   27-12-2012

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 27 de desembre de 2012, de la conselleria d'Hisenda i Administració Pública, per la qual s'autoritza generar crèdits pel finançament corresponent al mecanisme de suport a la liquiditat de les comunitats autònomes, per un import global de 029.986.960,69 euros. Expedient número 06.021/12-078 (VI part).
[2013/5588]
El dia 20 de juliol de 2012, el Consell va acordar sol·licitar l'adhesió al mecanisme de suport a la liquiditat de les comunitats autònomes d'acord amb el que establix l'article 2 del Reial Decret Llei 21/2012, de 13 de juliol.
Complementàriament, el Consell per un acord de 5 d'octubre de 2012, va acordar:
Primer. Manifestar la seua voluntat d'adhesió al Fons de Liquiditat Autonòmic i el compromís de complir el que disposa la Llei Orgànica 2/2012, de 27 d'abril, d'Estabilitat Pressupostària i Sostenibilitat Financera; el Reial Decret Llei 21/2012, de 13 de juliol, de mesures de liquiditat de les administracions públiques i en l'àmbit financer; l'acord adoptat per la Comissió Delegada del Govern per a Assumptes Econòmics per a la posada en marxa del mecanisme de suport a la liquiditat de les comunitats autònomes, de data 2 d'agost de 2012; l'acord adoptat per la Comissió Delegada del Govern per a Assumptes Econòmics, pel qual s'establix la distribució del finançament màxim del Fons de Liquiditat Autonòmic per Comunitats Autònomes segons les seues necessitats financeres, de data 30 d'agost de 2012; i les condicions i el procediment per a la utilització per les comunitats autònomes dels recursos procedents del Fons de Liquiditat Autonòmic inclòs en el programa; així com allò previst en qualsevol disposició que desplegue este mecanisme de finançament per a adherir-se al mecanisme de suport a la liquiditat de les comunitats autònomes.
Segon. Autoritzar els consellers d'Economia, Indústria i Comerç i d'Hisenda i Administració Publica, en l'àmbit de les seues competències respectives, per a adoptar les mesures i actuacions que calguen amb vista a assegurar la integració de la Comunitat Valenciana en el mecanisme de suport a la liquiditat de les comunitats autònomes, així com per a executar totes i cada una de les condicions i circumstàncies que recull la Llei Orgànica 2/2012, de 27 d'abril, d'Estabilitat Pressupostària i Sostenibilitat Financera, el Reial Decret Llei 21/2012, de 13 de juliol, pel qual es crea el mecanisme de suport a la liquiditat de les comunitats autònomes i la resta de disposicions que despleguen este mecanisme de finançament.
Tercer. Facultar l'Institut Valencià de Finances i delegar en este perquè realitze totes les actuacions i gestions necessàries perquè, en el marc de les competències atribuïdes en el Decret 94/1996, de 21 de maig, del Consell, concerte les operacions de crèdit que disposa el Reial Decret 21/2012, de 13 de juliol.
Com a conseqüència dels fets anteriors, han sigut abonades les obligacions pendents de pagament del sector públic per l'import de 296.893.372,69 euros a través del Fons de Liquiditat Autonòmic, que es detalla a continuació:
\* \* \* \* \*
Com a conseqüència de tot l'anterior, pertoca reconéixer pressupostàriament el dret de crèdit que té l'administració de la Generalitat respecte de les entitats esmentades.
Als efectes expressats, i fent ús de l'autorització que establix l'apartat segon de l'Acord del Consell de 5 d'octubre, així com d'acord amb el que establix l'article 19 de la Llei 10/2011, de Pressupostos per a 2012, esta Conselleria d'Hisenda i Administració Pública adopta la resolució següent:
Primer
S'autoritza un augment del pressupost d'ingressos en l'aplicació 60.13.52.849.63, «Préstecs llarg termini ens fora del sector públic PF12», per l'import de 809.948.026,69 euros.
Segon
S'autoritza un augment en el pressupost de despeses en les aplicacions i pels imports que figuren en l'annex, per un global de 045.550.543,69 euros. Els increments i/o habilitacions del capítol 8, «Actius financers», impliquen, al seu torn, l'habilitació dels projectes financers corresponents, amb codi PBP o PBF, segons corresponguen a pagaments del mecanisme esmentat relatius a proveïdors o a despeses financeres, respectivament.
València, 27 de desembre de 2012.- El conseller d'Hisenda i Administració Pública: Juan Carlos Moragues Ferrer.
